als_Latn dik_Latn sag_Latn
Një kompani suedeze ka anketuar mbi 13 mijë punëtorë në 13 shtete, për shprehitë e tyre në WC, ndërsa ka arritur në informacione shumë interesante. Kompania CSA e cila merret me prodhimin e letrës higjienike dhe të produkteve tjera të letrës, për studimin “Higjiena ka rëndësi” ka kryer anketime në Brazil, Kinë, Francë, Gjermani, Itali, Spanjë, Suedi, Meksikë, Holandë, Rusi, Afrikën e Jugut, Britani të Madhe dhe SHBA. Në secilin shtet janë intervistuar 500 gra dhe 500 burra.
Sipas rezultateve, 81 për qind e të anketuarve e përdorin WC-në për nevojat fiziologjike, e 28 për qind për ndërrimin të tamponëve. Rrobat aty i ndërrojnë 22 për qind, ndërsa grimin e vejnë 15 për qind.
24 për qind e të anketuarve shkojnë në WC për të biseduar në telefon. 15 për qind rrinë aty sepse duan ta kalojnë kohën vetëm. 11 për qind aty e heqin frustrimin, ndërsa 7 për qind aty qajnë.
Disa madje WC-në e përdorin edhe për të fjetur – 3 për qind e tyre. 3 për qind e përdorin edhe për ushtrime. Ndërsa, paramendoni: 5 për qind e përdorin WC-në si vend për të ngrënë! /Kosovarja-KS/
als_Latn als_Latn als_Latn als_Latn